Vier tuindag op 15 Oktober | rooi rose Vier tuindag op 15 Oktober | rooi rose
Op Sondag, 15 Oktober 2017, vier Suid-Afrikaners Tuindag en ons gee 'n paar #rooirosewenke sodat jy dit net so lekker kan vier! Deur Catherine Schenck. Hooffoto Pexels
Sondag, 15 Oktober 2017 is Tuindag. Dit is die geleentheid om jou tuin te vier – of jy nou 'n groot tuin of een potplant besit. Ons het van ons beste wenke bymekaargesit sodat jy die beste uit jou tuin kan put hierdie Tuindag.
#rooirosewenk: As jy nie 'n tuin het nie, gaan kuier gerus in 'n openbare tuin. Meeste stede het botaniese tuine, en meeste stede en groter dorpe het munisipale parke. Daar is ook tuine op menige landgoed – lekker vir 'n daguitstappie!
Tyd vir tuinmaak!
Deesdae besef mense al hoe meer hoe belangrik dit is om volhoubare kos te koop en te kry. 'n Kostuin is een van die beste maniere om jou impak te verlaag, iets sinvol met jou tuin te doen en heerlik te eet (groente uit die tuin is altyd lekkerder as dié wat jy in 'n winkel koop.) Het jy ons reeks oor kostuine misgeloop waar ons raad gee vir jou eie kostuin? Hier is skakels na al die dele van die reeks:
Kostuin Deel 1
Kostuin Deel 2
Kostuin Deel 3
Kostuin Deel 4
Kostuin Deel 5
Kostuin Deel 6
Kostuin Deel 7
Kostuin Deel 8
Kostuin Deel 10
Kostuin Deel 11
Kostuin Deel 12
Ons raak ook al meer bewus van hoe belangrik dit is om water in ons tuine te spaar. Lees hier oor hoe jy slim met water kan wees vir jou kostuin. In hierdie artikel gesels ons oor verskillende tipes watertenks en hoe om slim water op te gaar. Ons gesels ook oor droogtebestande tuine en watter plante om te plant vir droë tye.
Knyp jou spasie of jou sak 'n bietjie? Ons gee wenke vir 'n klein tuin (selfs binnenshuis), en hoe om 'n vertikale tuin te bou sodat jy die meeste van jou mure kan maak. Lees ook hier vir slim wenke vir binnenshuise plante. As jy jou sente omdraai, is hier 'n paar sakpaswenke waar jy min geld en min moeite aan jou tuin bestee. Leer ook hier hoe om die meeste van jou huishoudelike vulllis te maak.
Kyk ook in ons winkel vir oulike tuinmaakbykomstighede – sodoende ondersteun jy ook plaaslike entrepreneurs.
Hou 'n tuinpartytjie
In die meeste dele van die land is die weer lekker genoeg om nou in jou tuin te kuier (selfs Kaapstad se weervoorspelling lyk belowend as jy die dag met 'n truitjie aanpak).
Ons deel inspirasie vir buitelug-dekor sodat jy lekker buite kan kuier.
#rooirosewenk: As jy nie oor tuinmeubels beskik nie, hou sommer piekniek op die grasperk of stoep en dra al jou strooikussings en komberse buitentoe. Feëliggies, teeliggies en vlaggies skep 'n feestelike atmosfeer, veral as die partytjie nader aan skemer gehou word.
Kyk na al ons lekker somerkos-resepte wat jy vir jou gaste kan voorsit. Trek ook weer jou September 2017-uitgawe van rooi rose nader en maak van die lekker roomyse in die resepte-afdeling. Ons het ook van ons gunsteling-roomysresepte bymekaar gemaak:
Leer hier hoe om 'n basiese roomys met 'n vla-basis te maak en kry lekker idees vir roomys. Probeer ons eiervrye klapper en lietsjie-roomys, of hierdie geurige kombinasie vrugteroomyse, of hierdie basiliekruidroomys. Andersins, omdat dit "sunday" is, maak 'n (grootmens)-sundae met 'n Sedgewicks Old Brown-karamelsous. As jy haastig is, is hier 'n paar maklike roomysresepte: 'n vinnige framboosroomys wat net twee bestanddele bevat, hierdie maklike vrugteroomys, of hierdie blitsige bessieroomysvorms. As jy iets anders wil probeer, hoekom maak jy nie hierdie brosgebraaide spekroomys nie? Koffieliefhebbers kan hierdie affogato probeer, en as jy van chia-sade hou, probeer miskien hierdie chia-en-suurlemoenroomys met volgraan wafels.
Onthou om jouself teen die son te beskerm as jy buite kuier. Dra genoeg sonroom, dra 'n sonbril en 'n hoed, en onthou dat die kinders ook nie te lank in die son moet bly nie. Drink genoeg water!
#rooirosewenk: Kyk na die tabel waar jy kan uitwerk hoeveel sonroom jy moet dra wat pas by die aktiwiteit wat jy gaan beoefen.
Moenie jou tuin net vir jouself hou nie – deel dit.
Foto deur Greta Gericke
Pluk van die groente en vrugte uit jou kostuin en maak mandjies vol daarvan om met gourmand-vriende te deel.
Maak 'n lapwerkhoedjie vir 'n kind – retro, fraai en prakties!
As jy mooi blomme het, maak 'n ruiker en gee dit vir iemand wat 'n bietjie vrolikheid in hul lewe nodig het.
Ons leer jou hoe om plantsakkies te maak waarin jy potplante kan sit en dan as geskenke kan gee.
Jy kan ook kokedama maak wat jou gaste later in skaduryke dele van hul tuin kan hang.
#rooirosewenk #bederfjouself: Natuurlik kan jy van hierdie ook as geskenke aan jouself gee … 😉
Maak 'n blommekrans
Tuindag is die ideale dag om die meeste te maak van die snyblomme in jou tuin. Kyk hierdie video waar SuzelleDIY inspirasie bied. Maak egter net seker dat die blomme wat jy gebruik nie giftig is of velirritasie kan veroorsaak nie.
Loer ook op Garden Day SA se webblad en Instagram vir tuinkuier-inspirasie en bekendes wat blommekranse dra, soos die immermooi Tracey Lange wat op ons Julie 2017-voorblad was.
@heart1049fm and Bravo presenter @traceylange is a vision in her #flowercrown. Adorn yourself with flowers on #gardenday! #adornyourself #celebrate #oneweektogo #garden #gardenlove #gardenlife #gardengram #gardengoals #flowercrown
A post shared by Garden Day SA (@gardendaysa) on Oct 8, 2017 at 9:12am PDT
Ons heel belangrikste #rooirosewenk
Plant vir jou 'n roosplant – verkieslik een wat rooi rose dra. Nadat jy dit geplant het, sit agteroor en tel jou gunsteling tydskrif op, rooi rose; dis stylvol, dis sinvol en dis propvol.